ΓΡΑΠΤΗ ΕΡΩΤΗΣΗ P-1250/01

υποβολή: Regina Bastos (PPE-DE) προς την Επιτροπή

(10 Απριλίου 2001)

Θέμα: Απλοποιημένες διαδικασίες για την κατασκευή της νέας γέφυρας Entre-os-Rios, στην Πορτογαλία

Στις 4 Μαρτίου 2001 συνέβη σε γέφυρα του ποταμού Douro στην Πορτογαλία, στη γέφυρα Hintze Ribeiro, τραγικό ατύχημα που στοίχισε τη ζωή 53 ανθρώπων, οι οποίοι επέβαιναν σε τουριστικό λεωφορείο και σε τρία επιβατικά οχήματα που διέσχιζαν τη γέφυρα τη στιγμή ακριβώς που κατέρρευσε ένας από τους δύο πυλώνες με αποτέλεσμα να καταρρεύσει η γέφυρα.

Πέρα από την ανθρώπινη τραγωδία, το ατύχημα αυτό έχει εξαιρετικά σοβαρές κοινωνικές και οικονομικές επιπτώσεις και συγκεκριμένα:

1. Η γέφυρα Hintze Ribeiro κατασκευάστηκε πριν από 116 χρόνια και συνέδεε το Castelo de Paiva με το Entre-os-Rios.

2. Το Castelo de Paiva είναι μια φτωχή αγροτική κοινότητα στο εσωτερικό της Πορτογαλίας.

3. Η γέφυρα αυτή αποτελούσε το μοναδικό τρόπο επικοινωνίας για τους κατοίκους του Castelo de Paiva με τις γειτονικές περιοχές της αντίθετης όχθης του ποταμού, μετριάζοντας την απομόνωση και εξασφαλίζοντας την κινητικότητά τους.

4. Μετά το ατύχημα, το Castelo de Paiva απομονώθηκε ακόμη περισσότερο και οι κάτοικοι αναγκάζονται για μια απόσταση 70/80 χλμ. να ταξιδεύουν επί δύο ώρες και άνω σε δρόμους δύσβατους και με πολλές στροφές προκειμένου να βρουν νοσοκομείο, να επισκεφθούν εκπαιδευτικό ίδρυμα ή να φθάσουν στον τόπο εργασίας τους στο Porto.

5. Η πορτογαλική κυβέρνηση ανήγγειλε ότι εντός του μηνός Απριλίου θα προκηρύξει διαγωνισμό για την κατασκευή νέας γέφυρας στον ποταμό Douro.

6. Το κόστος του έργου αυτούπολογίζεται σε 17,5 εκατ. ευρώ και το σχέδιο θα χρηματοδοτηθεί από το τρίτο κοινοτικό πλαίσιο στήριξης.

7. Για το λόγο αυτό θα προκηρυχθεί διεθνής διαγωνισμός που θαπόκειται στις εθνικές και τις κοινοτικές διατάξεις.

8. Τα θεμέλια της νέας γέφυρας πρέπει να κατασκευασθούν επειγόντως, δηλ. το καλοκαίρι του 2001, επειδή στην αντίθετη περίπτωση λόγω της αύξησης της στάθμης του ποταμού Douro το χειμώνα είναι αδύνατες οι εργασίες και αυτό σημαίνει καθυστέρηση έως το Μάιο/Ιούνιο 2002.

9. Εξάλλου, η πορτογαλική κυβέρνηση, έχοντας επίγνωση της σοβαρότητας και του επείγοντος χαρακτήρα της κατασκευής του έργου, εξέδωσε ήδη εσωτερικές νομοθετικές διατάξεις για τη μείωση των προθεσμιών σχετικά με τον εν λόγω διαγωνισμό.

Ερωτάται συνεπώς η Επιτροπή εάν είναι διατεθειμένη, σε συνεργασία με τις αρμόδιες αρχές, να εφαρμόσει απλοποιημένες διαδικασίες για το διαγωνισμό σχετικά με την κατασκευή της γέφυρας στο Entre-os-Rios επιτρέποντας να αντιμετωπισθεί η επείγουα αυτή ανάγκη.

Απάντηση του κ. Bolkestein εξ ονόματος της Επιτροπής

(5 Ιουνίου 2001)

Η Επιτροπή γνωρίζει τις οδυνηρές κοινωνικές και οικονομικές επιπτώσεις τις οποίες πρέπει ναπομείνουν οι κάτοικοι της γειτονικής περιοχής ως αποτέλεσμα του τραγικού ατυχήματος που συνέβη στη γέφυρα Entre-os-Rios και είναι πρόθυμη να συζητήσει με τις εθνικές αρχές τρόπους αντιμετώπισης του προβλήματος εντός του πεδίου αρμοδιοτητάς της, και σύμφωνα με την Κοινοτική νομοθεσία.

Όσον αφορά την τρέχουσα περίοδο προγραμματισμού των Διαρθρωτικών Ταμείων, το χρονοδιάγραμμα για τηνποβολή των επιμέρους σχεδίων, την αξιολόγησή τους και τη λήψη αποφάσεων για τη χρηματοδότηση τους αποτελεί αρμοδιότητα των εθνικών αρχών που ασχολούνται με τη διαχείριση των επιμέρους προγραμμάτων σε εθνικό επίπεδο, οι οποίες πρέπει να αποφασίσουν για τα χρονοδιαγράμματα σχετικά με τις αποφάσεις χρηματοδότησης των έργων και φυσικά τους τρόπους επιτάχυνσης των διαδικασιών εφόσον αυτό κρίνεται απαραίτητο. Ωστόσο, αυτές οι διαδικασίες και οι αποφάσεις πρέπει να συνάδουν με τους ισχύοντες κοινοτικούς κανονισμούς και τα μέσα προγραμματισμού.

Η Επιτροπή θα επιθυμούσε να πληροφορήσει το αξιότιμο μέλος ότι οι οδηγίες της Κοινότητας σχετικά με τις δημόσιες συμβάσεις όπως η οδηγία του Συμβουλίου 93/37/ΕΟΚ της 14ης Ιουνίου 1993 περί συντονισμού των διαδικασίων για τη σύναψη συμβάσεων δημοσίων έργων(1), προβλέπει απλοποιημένες διαδικασίες για τη σύναψη δημόσιων συμβάσεων. Μέσα σ'αυτό το νομικό πλαίσιο η Επιτροπή είναι πρόθυμη να ανταποκριθεί σε κάθε αίτημα των πορτογαλικών αρχών προκειμένου να βρεθεί η καταλληλότερη λύση σ'αυτό το ζήτημα.

(1) ΕΕ L 199 της 9.8.1993.